ΔΙΑΤΑΓΜΑΤΑ
Τροποποίηση του εγκεκριμένου ρυμοτομικού
σχεδίου της Δημοτικής Κοινότητας Αλιβερίου της
Δημοτικής Ενότητας Ταμυνέων του Δήμου Κύμης Αλιβερίου Περιφερειακής Ενότητας (Π.Ε.) Ευ-
βοίας, με άρση απαλλοτρίωσης και καθορισμός
όρων και περιορισμών δόμησης.
Ο ΠΡΟΕΔΡΟΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
Έχοντας υπόψη:
1. Τις διατάξεις των άρθρων 152 παρ. 1, 2, 6, 154, 160
παρ. 1, 2 και 161 του Κώδικα Βασικής Πολεοδομικής
Νομοθεσίας (Κ.Β.Π.Ν.), που κυρώθηκε με το άρθρο μόνο
του από 14-07-1999 π.δ. (Δ΄580).
2. Τις διατάξεις των άρθρων 7, 11, 12, 15 και 31 παρ. 1,
όπως ισχύουν και 32 του ν. 4067/2012 «Νέος Οικοδομικός Κανονισμός» (Α΄79), όπως ίσχυε πριν την αντικατά-
στασή του με την παρ. 2 του άρθρου 3 του ν. 4315/2014
(Α΄269).
3. Τις διατάξεις της παρ. 6 του άρθρου 6 του ν. 4315/
2014 «Πράξεις εισφοράς σε γη και σε χρήμα - Ρυμοτομικές απαλλοτριώσεις και άλλες διατάξεις».
4. Τις διατάξεις του άρθρου 20 του ν. 2508/1997 «Βιώσιμη οικιστική ανάπτυξη των πόλεων και των οικισμών
της χώρας» (Α΄124), όπως ίσχυε πριν από την αντικατάστασή του με την παρ. 7 του άρθρου 1 του ν. 4315/2014.
5. Τις διατάξεις της παρ. 4α του άρθρου 29 του ν. 2831/
2000 «Τροποποίηση των διατάξεων του ν. 1577/1985
“ΓΟΚ” και άλλες πολεοδομικές διατάξεις» (Α’ 140), όπως
αντικαταστάθηκε με την παρ. 1 του άρθρου 3 του
ν. 4315/2014.
6. Τις διατάξεις του άρθρου 90 του Κώδικα Νομοθεσίας
για την Κυβέρνηση και τα κυβερνητικά όργανα, (άρθρο
πρώτο του π.δ. 63/2005 Α΄ 98).
7. Την αριθμ. ΥΠΕΝ/ΥΠΡΓ/67414/8290/23-7-2019
απόφαση του Πρωθυπουργού και του Υπουργού Περιβάλλοντος και Ενέργειας «Ανάθεση αρμοδιοτήτων στον
Υφυπουργό Περιβάλλοντος και Ενέργειας, Δημήτριο Οικονόμου» (Β’ 3107).
8. Την αριθμ. 482/2010 απόφαση του Τριμελούς Διοικητικού Πρωτοδικείου Χαλκίδας.
9. Τις αριθμ. 71/2013 και 105/2013 αποφάσεις του
Δήμου Κύμης - Αλιβερίου.
10. Το αριθμ. 4660/4-8-2015 έγγραφο της Εφορείας
Αρχαιοτήτων Ευβοίας.
11. Το γεγονός ότι η προθεσμία που προβλέπεται
από τις διατάξεις της παρ. 3 του άρθρου 77 του Κώδικα
Δήμων και Κοινοτήτων, ο οποίος κυρώθηκε με το άρθρο
πρώτο του ν. 3463/2006 (Α’ 114), παρήλθε άπρακτη.
12. Την αριθμ. 8/26-9-2016 (θέμα 6ο) γνωμοδότηση
του Συμβουλίου Πολεοδομικών Θεμάτων και Αμφισβητήσεων Περιφερειακής Ενότητας Ευβοίας.
13. Το αριθμ. 32228/13-7-2017 έγγραφο της Διεύθυνσης Πολεοδομικού Σχεδιασμού και Τράπεζας Γης.
14. Το γεγονός ότι από τις κανονιστικές διατάξεις αυτού του διατάγματος δεν προκαλείται δαπάνη σε βάρος
του κρατικού προϋπολογισμού και του προϋπολογισμού
του οικείου Ο.Τ.Α.
15. Την αριθμ. 200/2019 γνωμοδότηση του Συμβουλίου της Επικρατείας, με πρόταση του Υπουργού Περι-
βάλλοντος και Ενέργειας και την αριθμ. 20/2020 γνωμοδότηση του Συμβουλίου της Επικρατείας, με πρόταση
του Υφυπουργού Περιβάλλοντος και Ενέργειας, αποφασίζουμε:
Άρθρο 1
Εγκρίνεται η τροποποίηση του εγκεκριμένου ρυμοτομικού σχεδίου της Δημοτικής Κοινότητας Αλιβερίου
της Δημοτικής Ενότητας Ταμυνέων του Δήμου Κύμης Αλιβερίου (Π.Ε. Ευβοίας), στη θέση «Άγιος Κωνσταντίνος»
και ειδικότερα στο Ο.Τ. που περικλείεται από τις οδούς
Κανάρη, Ασκληπιού, Λιάσκου και Αθ. Διάκου με άρση
απαλλοτρίωσης και μετατροπή κοινόχρηστου χώρου σε
οικοδομήσιμο και έγκριση τμήματος οδού, όπως φαίνεται στο σχετικό πρωτότυπο διάγραμμα σε κλίμακα 1:200,
που θεωρήθηκε από τον Προϊστάμενο της Διεύθυνσης
Τοπογραφικών Εφαρμογών με την αριθμ. 10678/2020
πράξη του και που αντίτυπό του σε φωτοσμίκρυνση
συνδημοσιεύεται με το παρόν διάταγμα.
Άρθρο 2
Τα ελάχιστα όρια εμβαδού και προσώπου και οι λοιποί
όροι και περιορισμοί δόμησης του καθοριζόμενου με το
άρθρο 1 του παρόντος οικοδομήσιμου χώρου, ο οποίος
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
12 Μαρτίου 2020
ΤΕΥΧΟΣ  ΤΕΤΑΡΤΟ
Αρ. Φύλλου 125
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 125/12.03.2020
εμπίπτει εντός του Τομέα Α, όπως αυτός καθορίστηκε
με το από 17-10-1953 β.δ. (Α’ 309), ορίζονται ως εξής:
Α. Ελάχιστο εμβαδόν: εκατόν πενήντα (150.00) τ.μέτρα.
Ελάχιστο πρόσωπο: οκτώ (8.00) μέτρα.
Β. Κατά παρέκκλιση του προηγούμενου εδαφίου θεωρούνται άρτια και οικοδομήσιμα τα οικόπεδα που κατά
την 06-11-1953, ημέρα δημοσίευσης του από 17-10-1953
β.δ/τος, είχαν:
Ελάχιστο εμβαδόν: εξήντα (60) τ.μέτρα.
Ελάχιστο πρόσωπο: πέντε (5) μέτρα.
Γ. Μέγιστο ποσοστό κάλυψης: εξήντα τοις εκατό (60%)
της επιφάνειάς του.
Δ. Συντελεστής δόμησης: ένα και οκτώ δέκατα (1,8).
Ε. Μέγιστο επιτρεπόμενο ύψος των ανεγερθησομένων
κτιρίων: δεκαπέντε (15.00) μέτρα.
Άρθρο 3
Επιβάλλεται εισφορά σε γη συνολικής επιφάνειας
30,09 τ. μέτρα, όπως φαίνεται με στοιχεία Τ5 - 6 - 7 - 8 - 9 10 - 11 - 12 - 13 - 14 - Α - Τ3 - Τ4 - Τ5 στο διάγραμμα του
άρθρου 1 του παρόντος.
Άρθρο 4
Η ισχύς του παρόντος διατάγματος αρχίζει από
τη δημοσίευσή του στην Εφημερίδα της Κυβερνήσεως.
Στον Υπουργό Περιβάλλοντος και Ενέργειας αναθέτουμε τη δημοσίευση και εκτέλεση του παρόντος δια-
τάγματος.
Aθήνα, 6 Μαρτίου 2020
Ο Πρόεδρος της Δημοκρατίας
ΠΡΟΚΟΠΙΟΣ Β. ΠΑΥΛΟΠΟΥΛΟΣ
Ο Υφυπουργός
Περιβάλλοντος και Ενέργειας
ΔΗΜΗΤΡΙΟΣ ΟΙΚΟΝΟΜΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 125/12.03.2020
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 125/12.03.2020

[Source: 20200400125.pdf | Tokens: 4580]